CELEX: 32016D1925
Language: lt
Date: 1477872000000
Title: 2016 m. spalio 31 d. Komisijos įgyvendinimo sprendimas (ES) 2016/1925, kuriuo panaikinamas Įgyvendinimo sprendimas (ES) 2016/17, kuriuo Jungtinei Karalystei pagal Tarybos direktyvą 2002/53/EB leidžiama savo teritorijoje uždrausti prekiauti tam tikros veislės kanapėmis, išvardytomis Bendrajame žemės ūkio augalų rūšių veislių kataloge (pranešta dokumentu Nr. C(2016) 6860)

4.11.2016   
            
            
               LT
            
            
               Europos Sąjungos oficialusis leidinys
            
            
               L 297/16
            
         KOMISIJOS ĮGYVENDINIMO SPRENDIMAS (ES) 2016/1925
   2016 m. spalio 31 d.
   kuriuo panaikinamas Įgyvendinimo sprendimas (ES) 2016/17, kuriuo Jungtinei Karalystei pagal Tarybos direktyvą 2002/53/EB leidžiama savo teritorijoje uždrausti prekiauti tam tikros veislės kanapėmis, išvardytomis Bendrajame žemės ūkio augalų rūšių veislių kataloge
   
      
         (pranešta dokumentu Nr. C(2016) 6860)
      
   
   (Tekstas autentiškas tik anglų kalba)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. birželio 13 d. Tarybos direktyvą 2002/53/EB dėl bendrojo žemės ūkio augalų veislių katalogo (1), ypač į jos 18 straipsnį,
   kadangi:
   
               (1)
            
            
               Europos Parlamento ir Tarybos reglamento (ES) Nr. 1307/2013 (2) 32 straipsnio 6 dalyje nustatyta, kad siekiant išvengti paramos teikimo neteisėtai auginamiems pasėliams plotai, naudojami kanapėms auginti, gali atitikti paramos skyrimo reikalavimus tik tuo atveju, jeigu auginamų veislių kanapėse tetrahidrokanabinolio (toliau – THC) kiekis sudaro ne daugiau kaip 0,2 %;
            
         
               (2)
            
            
               Komisijos įgyvendinimo reglamento (ES) Nr. 809/2014 (3) 45 straipsnio 3 dalyje nustatyta, kad jei ir antraisiais metais visų konkrečios veislės kanapių mėginių THC kiekio vidurkis viršija Reglamento (ES) Nr. 1307/2013 32 straipsnio 6 dalyje nustatytą kiekį, valstybė narė, remdamasi Tarybos direktyvos 2002/53/EB 18 straipsniu, prašo leidimo uždrausti prekiauti ta veisle;
            
         
               (3)
            
            
               2015 m. balandžio 28 d. Komisija gavo Jungtinės Karalystės prašymą uždrausti prekiauti „Finola“ veislės kanapėmis, nes jų THC kiekis jau antrus metus iš eilės viršijo leidžiamą 0,2 % kiekį;
            
         
               (4)
            
            
               gavusi šį prašymą Komisija priėmė Komisijos įgyvendinimo sprendimą (ES) 2016/17 (4) ir leido Jungtinei Karalystei jos teritorijoje uždrausti prekiauti šios veislės kanapėmis;
            
         
               (5)
            
            
               2016 m. kovo 15 d. Jungtinė Karalystė oficialiai informavo Komisiją, kad, atlikus tolesnius „Finola“ veislės kanapių mėginių bandymus, nustatyta, jog THC kiekis 2014 m. neviršijo 0,2 % ribos, kaip nustatyta Reglamento (ES) Nr. 1307/2013 32 straipsnio 6 dalyje;
            
         
               (6)
            
            
               atsižvelgdama į tai, Jungtinė Karalystė paprašė panaikinti Įgyvendinimo sprendimą (ES) 2016/17;
            
         
               (7)
            
            
               todėl šis įgyvendinimo sprendimas turėtų būti panaikintas;
            
         
               (8)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimo (ES) 2016/17 panaikinimas
   Įgyvendinimo sprendimas (ES) 2016/17 panaikinamas.
   2 straipsnis
   Adresatai
   Šis sprendimas skirtas Jungtinei Didžiosios Britanijos ir Šiaurės Airijos Karalystei.
   
      Priimta Briuselyje 2016 m. spalio 31 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 193, 2002 7 20, p. 1.
   
      (2)  2013 m. gruodžio 17 d. Europos Parlamento ir Tarybos reglamentas (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (OL L 347, 2013 12 20, p. 608).
   
      (3)  2014 m. liepos 17 d. Komisijos įgyvendinimo reglamentas (ES) Nr. 809/2014, kuriuo nustatomos Europos Parlamento ir Tarybos reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės (OL L 227, 2014 7 31, p. 69).
   
      (4)  2016 m. sausio 7 d. Komisijos įgyvendinimo sprendimas (ES) 2016/17, kuriuo Jungtinei Karalystei pagal Tarybos direktyvą 2002/53/EB leidžiama savo teritorijoje uždrausti prekiauti tam tikros veislės kanapėmis, išvardytomis Bendrajame žemės ūkio augalų rūšių veislių kataloge (OL L 5, 2016 1 8, p. 7).